Publication: Magyar Közlöny
Issue: MK-2002-124 (Year: 2002, Number: 124)
Era: 1990-2004
Section: az 51/2002. (IX. 26.) OM rendelethez
Paragraph Index: 65

6. Az ismeretek ellenõrzési rendszere Az ismeretek ellenõrzési rendszere a tantervben elõírt aláírások, gyakorlati jegyek megszerzésébõl, vizsgák letételébõl, a szakdolgozat elkészítésébõl, valamint a záróvizsgából tevõdik össze. 6.1. A szakdolgozat A szakdolgozat olyan saját kutatáson vagy tapasztalaton alapuló, a gyakorlatvezetés elméleti és gyakorlati ismereteirõl szóló írásbeli dolgozat, amely tanúsítja, hogy a hallgató az elsajátított ismeretek birtokában gyakorlati tapasztalatainak feldolgozásával, önállóan képes az ismeretanyag alkotó alkalmazására. A szakdolgozat kreditértéke: 10 kreditpont. 6.2. A záróvizsga 6.2.1. A záróvizsgára bocsátás feltételei: — az intézményi tantervben elõírt tanulmányi és vizsgakövetelmények teljesítése, — a szakdolgozat benyújtása és elfogadása. 6.2.2. A záróvizsga részei: — a szakdolgozat megvédése, — a gyakorlatvezetés elméleti és módszertani kérdéseire irányuló komplex szóbeli vizsga. 6.2.3. A záróvizsga eredménye A záróvizsga eredménye a szakdolgozat és megvédése eredményeként adott érdemjegy és a szóbeli záróvizsgára adott érdemjegy egészre kerekített átlaga. Az oktatási miniszter 52/2002. (IX. 26.) OM rendelete a mezõgazdasági vízgazdálkodási szakirányú továbbképzési szak képesítési követelményeirõl

Source: https://magyarkozlony.hu/hivatalos-lapok/e6f3501f8d6e339f5e24aaa407222780a4f5fe8a/dokumentumok/69511baae9280583a10df974de91d85c4fffefd0/letoltes